Hussein Abu Hassan

Hussein Abu Hassan (5 Mei 1937 – 26 November 2007) merupakan seorang pelakon dan pengarah lelaki Malaysia.

Latar belakang
Hussein dilahirkan di Alor Gajah, Melaka pada 5 Mei 1937, sebelum ini adalah bekas anggota Polis Diraja Malaysia sebelum beliau mula menceburi bidang lakonan sebagai pelakon tambahan dalam Sri Mersing pada 1961 diikuti Tun Tijah, Fajar Menyinsing, Air Mata Duyung, Siti Payong dan Panglima Besi.

Beliau juga berlakon filem luar negara seperti Muah (Hong Kong), International Trades, Crazy - Pikoy Goes To Malaysia (Filipina) dan Bailey Big Deal (Australia). Lakonannya dalam filem arahan P. Ramlee menerusi Laksamana Do Re Mi terserlah menerusi watak Menteri Pasola.

Pada 1975, beliau menjadi pengarah melalui filem pertamanya, Bunga Padi Berdaun Lalang diikuti Panglima Badol, Senja Merah, Gila-Gila Remaja, Dendam Perawan Bunting dan Kanta Serigala.

Pada tahun 1988 beliau berlakon dalam filem Bisikan Arwah.

Hussein pernah menerima Anugerah Seniman Veteran pada Anugerah Bintang Popular Berita Harian (ABPBH) 2005. Jasanya di dalam bidang seni mendapat penghargaan dengan pengurniaan bintang Ahli Mangku Negara (AMN) oleh Seri Paduka Baginda Yang di-Pertuan Agong pada 1997.

Hussein meninggal dunia pada 6.30 pagi, 26 November 2007 di Hospital Kuala Lumpur kerana penyakit buah pinggang dan beberapa komplikasi penyakit lain. Hussein dikebumikan di tanah perkuburan Islam Taman Ibu Kota Setapak.

Ahli keluarga 
 Mahyon Ismail - isteri
 Dilla Hussein - anak sulung
 Fairuz Hussein - anak
 Faizal Hussein - anak
 Rosyam Nor - anak saudara
 Natra Fairuz - cucu
 Fazrick Faizal - cucu
 Fazryn Faizal - cucu
 Marissa Fairuz - cucu
 Amin Fairuz - cucu

Filemografi

Filem

Drama

Telefilem

Televisyen

Rujukan

Pautan luar 
 

Kelahiran 1937
Kematian 2007
Orang Malaysia berketurunan Melayu
Muslim Malaysia
Pelakon lelaki Malaysia
Orang dari Melaka
Pelakon filem Malaysia
Pengarah filem Malaysia
Pelakon lelaki Malaysia abad ke-20